b'\n_START_ARTICLE_\nRoni Sev\xc3\xa4nen\n_START_SECTION_\nUra\n_START_PARAGRAPH_\nSev\xc3\xa4nen on Panelian Raikkaan kasvatti. H\xc3\xa4n siirtyi juniorina sittemmin Porin \xc3\x84ssiin. Sev\xc3\xa4nen voitti C-nuorten SM-pronssia vuonna 2011, jonka j\xc3\xa4lkeen h\xc3\xa4n siirtyi kaudeksi 2011\xe2\x80\x932012 Rauman Lukkoon. Kaudella 2012\xe2\x80\x932013 Sev\xc3\xa4nen nousi seuran B-nuorten kapteeniksi._NEWLINE_Kaudella 2014\xe2\x80\x932015 Sev\xc3\xa4nen nousi Lukon A-nuorten kapteeniksi. H\xc3\xa4n oli joukkueen tehokkain puolustaja ja kolmanneksi paras pistemies tehoilla 9+25=34, joilla Sev\xc3\xa4nen jakoi A-nuorten SM-liigan puolustajien pistep\xc3\xb6rssin viidennen sijan HPK:n Sameli Ventel\xc3\xa4n kanssa. H\xc3\xa4n voitti my\xc3\xb6s Lukon sis\xc3\xa4isen tehotilaston lukemalla +14. Sev\xc3\xa4nen debytoi my\xc3\xb6s miesten peleiss\xc3\xa4 pelattuaan kaksi Mestarien liigan ottelua seuran SM-liigajoukkueessa. Sev\xc3\xa4nen debytoi CHL:ss\xc3\xa4 7. syyskuuta 2014 saksalaista Hamburg Freezersia vastaan. Helmikuussa 2015 Lukko lainasi h\xc3\xa4net toistaiseksi voimassa olevalla lainasopimuksella Mestis-joukkue KeuPa HT:hen, jossa Sev\xc3\xa4nen pelasi kauden loppuun._NEWLINE_Kaudeksi 2015\xe2\x80\x932016 Sev\xc3\xa4nen liittyi alustavasti Lukosta koko kauden kattavalla lainasopimuksella KeuPa HT:hen. H\xc3\xa4nen varsinainen tulokaskautensa Mestiksess\xc3\xa4 toi 45 runkosarjaottelussa tehot 3+10=13 ja 11 playoff-ottelussa tehot 1+5=6. Sev\xc3\xa4nen pelasi kauden aikana Lukon liigajoukkueessa kaksi CHL-ottelua. My\xc3\xb6s kauden 2016\xe2\x80\x932017 h\xc3\xa4n aloitti lainalla KeuPassa. Sev\xc3\xa4nen oli joukkueen tehokkain puolustaja tehty\xc3\xa4\xc3\xa4n l\xc3\xa4hes piste per peli -tahdilla 20 runkosarjaottelussa tehot 6+13=19. H\xc3\xa4n debytoi lopulta my\xc3\xb6s SM-liigassa, jossa Sev\xc3\xa4nen teki 38 runkosarja- ja nelj\xc3\xa4 CHL-ottelussa nelj\xc3\xa4 sy\xc3\xb6tt\xc3\xb6pistett\xc3\xa4. H\xc3\xa4n teki liigadebyyttins\xc3\xa4 runkosarjan kolmannella kierroksella 22. syyskuuta 2016 vieraissa Mikkelin Jukureita vastaan. Sev\xc3\xa4nen merkittiin Lukon seitsem\xc3\xa4nneksi puolustajaksi, mutta h\xc3\xa4n j\xc3\xa4i lopulta ilman peliaikaa. Sev\xc3\xa4nen sai ensimm\xc3\xa4iset peliaikansa SM-liigassa seuraavassa ottelussa 23. syyskuuta 2016 vieraissa Saimaan Palloa vastaan, jolloin h\xc3\xa4n sai j\xc3\xa4\xc3\xa4aikaa 9.22 minuuttia. Sev\xc3\xa4nen sai ottelusta tehomerkinn\xc3\xa4n +1. SM-liigakauden p\xc3\xa4\xc3\xa4tytty\xc3\xa4 h\xc3\xa4n siirtyi vahvistamaan Lukon A-nuoria, jossa Sev\xc3\xa4nen voitti kauden p\xc3\xa4\xc3\xa4tteeksi SM-pronssia. Joulukuussa 2016 h\xc3\xa4n teki Lukon kanssa kaksivuotisen jatkosopimuksen, kuten taas lokakuussa 2018 kev\xc3\xa4\xc3\xa4seen 2021 saakka._NEWLINE_Sev\xc3\xa4nen teki kaudella 2018\xe2\x80\x932019 SM-liigan yhden kauden piste-enn\xc3\xa4tyksens\xc3\xa4 tehoilla 4+9=13.\n_START_SECTION_\nMuuta\n_START_PARAGRAPH_\nSev\xc3\xa4sen isoveli Santeri pelaa hy\xc3\xb6kk\xc3\xa4\xc3\xa4j\xc3\xa4n\xc3\xa4 II-divisioonajoukkue Kuparikiekossa. Roni valmistui ylioppilaaksi Rauman Lyseon lukiosta syksyll\xc3\xa4 2014.'